title: CoBrA
text: CoBrA a oa ul luskad arzel european etre 1949 ha 1952. Ijinet e voe anv al luskad e 1948 gant Christian Dotremont diwar lizherennoù kentañ kêrioù orin izili al luskad : Kopenhagen (Co), Brusel (Br), Amsterdam (A). Ur mirdi
  (Cobra Museum) a zo en Amstelveen en Izelvroioù, ma c'haller gwelout oberennoù gant Karel Appel e-touez re all.
  
  Istor
  CoBrA a voe savet gant Karel Appel, Constant, Corneille, Christian Dotremont, Asger Jorn ha Joseph Noiret d'an 8 a viz Du 1948 e Café Notre-Dame e Pariz, pa sinjont ar manifesto 'La Cause Était Entendue’ bet savet gant Dotremont. Diazezet e oa pennaennoù al luskad war ar frankiz a-fet livioù ha stummoù. A-enep an dreistrealouriezh e oant ivez, ha levezonet e oant gant ar marksouriezh hag ar vodernelezh. Ennañ e oa tud bet ezel eus Reflex (Izelvroioù),  Høst (Danmark) hag eus ar Strollad dreistrealour dispac'hour (Belgia). Ne badas ket pell ar strollad met dont a rejont a-benn da lakaat embann ar gelaouenn  Cobra, da aozañ ur rummad oberennoù savet a-stroll anvet Peintures-Mot ha div ziskouezadeg vras : e miz Du 1949 er Stedelijk Museum en Amsterdam, hag e 1951 e Palez arzoù-kaer Liège.
   
  E miz Du 1949 e voe kemmet anv ar strollad hag e teuas da vezañ 'Internationale des Artistes Expérimentaux' rak degemeret e oa bet izili nevez o tont eus Europa pe eus SUA. E 1951 e voe divodet ar strollad, met derc'hel a reas an izili daremrpedoù mat etrezo, Dotremont dreist-holl a gendalc'has da labourat gant meur a ezel all.
  
  Perzhidi
  Perzhidi bennañ CoBra :
  
  Pierre Alechinsky (1927)
  Else Alfelt (1910-1974)
  Karel Appel (1921-2006)
  Jean-Michel Atlan (1913-1960)
  Mogens Balle (1921-1988)
  Ejler Bille (1910-2004)
  Pol Bury (1922-2005)
  Jacques Calonne (1930)
  Hugo Claus (1929-2008)
  Corneille (1922)
  Christian Dotremont (1922-1979)
  Lotti van der Gaag (1923-1999)
  William Gear (1915-1997)
  Stephen Gilbert (1910-2007)
  Svavar Guðnason (1909-1988)
  Reinhoud d'Haese (1928-2007)
  Henry Heerup (1907-1993)
  
  Egill Jacobsen (1910-1998)
  Edouard Jaguer (1924-2006)
  Asger Jorn (1914-1973)
  Aart Kemink (1914-2006)
  Lucebert (1924-1994)
  Ernest Mancoba (1904-2002)
  Sonja Ferlov Mancoba (1911-1984)
  Jørgen Nash (1920-2004)
  Constant Nieuwenhuys (1920-2005)
  Jan Nieuwenhuys (1922-1986)
  Erik Ortvad (1917-2008)
  Pieter Ouborg (1893-1956)
  Carl-Henning Pedersen (1913-2007)
  Erik Thommesen (1916-2008)
  Raoul Ubac (1910-1985)
  Serge Vandercam (1924-2005)
  
  Arzourien liammet ouzh CoBra
  Jerome Bech
  Vali Myers
  John Olsen (arzour)
  Shinkichi Tajiri
  Alasdair Taylor
  Robert Jacobsen
  Enrico Baj
  Kaare Lem
  Herbert Gentry
  
  Notennoù
  
  Liammoù diavaez
  Huntfor.com/arthistory
  Didrichsenmuseum.fi
  Galerie Birch : diskouezva danat savet e 1946 hag arbennik war CoBrA
  Museum Jorn, Silkeborg
  
  Istor an arz
  Luskadoù arzel